ai4bharat/Pralekha huggingface dataset:
গ্রামোন্নয়নমন্ত্রক
কেন্দ্রীয় গ্রামোন্নয়ন ও পঞ্চায়েতী রাজ মন্ত্রী শ্রী নরেন্দ্র সিং তোমর, সরকারী বৈদ্যুতিন বাজারের পোর্টাল ‘দ্য সরস কালেকশন’-এ সূচনা করলেন
নতুন দিল্লি, ৪ মে, ২০২০
কেন্দ্রীয় গ্রামোন্নয়ন, পঞ্চায়েতী রাজ, কৃষি ও কৃষক কল্যাণ মন্ত্রী শ্রী নরেন্দ্র সিং তোমর আজ নতুন দিল্লির কৃষিভবনে সরকারী বৈদ্যুতিন বাজার ‘দ্য সরস কালেকশন’-এর সূচনা করলেন। সরকারী বৈদ্যুতিন বাজার  এবং দীনদয়াল অন্ত্যোদয় যোজনা – জাতীয় গ্রামীণ জীবিকা মিশন  – এর যৌথ উদ্যোগে এই বৈদ্যুতিন বাজারটি তৈরি করা হয়েছে। এখানে গ্রামীণ স্বনির্ভর গোষ্ঠীগুলির  উৎপাদিত সামগ্রী যাতে কেন্দ্রীয় এবং রাজ্য সরকারী সংস্থাগুলি কিনতে পারে তার ব্যবস্থা করা হয়েছে।
গ্রামীণস্বনির্ভর গোষ্ঠীগুলি, তাদের উৎপাদিত পণ্যসামগ্রী ৫টি বিভাগে অন্তর্ভুক্ত করতে পারবে। এগুলি হল –
১) হস্তশিল্প, ২) বস্ত্রবয়ন, ৩) অফিসের ব্যবহৃত জিনিসপত্র, ৪) মুদিখানা এবং রান্নার জিনিস এবং ৫) ব্যক্তিগত সুরক্ষা সরঞ্জাম। প্রথম পর্যায়ে ১১টি রাজ্যের ৯১৩টি স্বনির্ভর গোষ্ঠী বিক্রেতা হিসেবে তাদের নাম নথিভুক্ত করেছে এবং এদের ৪৪২টি উৎপাদিত পণ্য ওয়েবসাইটে স্থান পেয়েছে। দেশজুড়ে আরো স্বনির্ভর গোষ্ঠী যাতে অল্প সময়ের মধ্যে এই প্রক্রিয়ায় সামিল হতে পারে, তার জন্য জাতীয় গ্রামীণ জীবিকা মিশনের সঙ্গে জিএএম অংশীদারিত্ব গড়ে তুলেছে।
জিএএম-এর মাধ্যমে স্বনির্ভর গোষ্ঠীগুলির উৎপাদিত সামগ্রীর পরিমাণ জাতীয়, রাজ্য, জেলা এবং ব্লক স্তরের ড্যাসবোর্ডে স্থান পাবে। বিভিন্ন সরকারী প্রতিষ্ঠান কি পরিমাণ জিনিস এদের কাছ থেকে কিনছে, সেই তথ্যও এখানে থাকবে। প্রথম পর্যায়ে বিহার, ছত্তিশগড়, ঝাড়খন্ড, কর্ণাটক, কেরালা, হিমাচলপ্রদেশ, মহারাষ্ট্র, ওডিশা, রাজস্থান, উত্তরপ্রদেশ এবং পশ্চিমবঙ্গের স্বনির্ভর গোষ্ঠীগুলি এই ব্যবস্থায় যুক্ত হয়েছে। খুব শীঘ্রই দেশের সমস্ত রাজ্য এবং কেন্দ্রশাসিত অঞ্চলের স্বনির্ভর গোষ্ঠীগুলি এই প্রক্রিয়ায় সামিল হবে।
জিএএম, স্বনির্ভর গোষ্ঠীগুলির উৎপাদিত সামগ্রীর তথ্য ওয়েবসাইটে তুলতে সাহায্য করবে। এরপর রাজ্য এবং জাতীয় গ্রামীণ জীবিকা মিশন, বিক্রেতাদের এই সব উৎপাদিত পণ্যের তালিকা তৈরি, অর্ডার গ্রহণের কাজে সাহায্য করবে। এছাড়াও জিইএম, রাজ্যস্তরে স্বনির্ভর গোষ্ঠীগুলিকে অর্ডার গ্রহণ, প্যাকেজিংএর কাজ এবং পণ্য সরবরাহের মতো বিষয়ে প্রশিক্ষণ দেবে।
স্বনির্ভর গোষ্ঠীগুলিকে সরকারী ক্রেতাদের সঙ্গে পরিচয় করিয়ে দেবার মাধ্যমে সরস কালেকশন, একটি সরবরাহ শৃঙ্খল তৈরি করবে। যেখানে এই সব গোষ্ঠী, তাদের উৎপাদিত পণ্যের সঠিক দাম পাবেন। এর মাধ্যমে স্থানীয় স্তরে কর্মসংস্থানের সুযোগ তৈরী হবে।
দেশজুড়ে কোভিড – ১৯ মহামারীর বিরুদ্ধে লড়াইয়ে জাতীয় স্বাস্থ্য জরুরি অবস্থায় স্বনির্ভর গোষ্ঠীর সদস্যরা উল্লেখযোগ্য ভূমিকা পালন করছেন। ডিএওয়াই-এনআরএলএম, এই সব গোষ্ঠীর সদস্যদের স্বনির্ভর করে তোলার পাশাপাশি গ্রামাঞ্চলে দক্ষ কর্মী তৈরির কাজে সাহায্য করে। যার মাধ্যমে দ্রারিদ্র দূরীকরণ সম্ভব। জিইএম হল একটি সম্পূর্ণ সরকারী প্রতিষ্ঠান। ন্যাশনাল পাবলিক প্রোকিয়রমেন্ট পোর্টাল হিসেবে এটি গড়ে তোলা হয়েছে। এই পোর্টাল, দক্ষতা ও স্বচ্ছতার সঙ্গে সমন্বিতভাবে কোনো মধ্যসত্ত্বভোগী ছাড়াই বিভিন্ন সামগ্রী সংগ্রহ করতে কেন্দ্রীয় সরকার ও রাজ্য সরকারের সমস্ত দপ্তর এবং রাষ্ট্রায়াত্ত্ব সংস্থাগুলিকে সাহায্য করে।
(CG/CB/SFS
স্বাস্থ্যওপরিবারকল্যাণমন্ত্রক
কোভিড -১৯ টিকাকরণ বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ৬৪ কোটি ৫১ লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চল গুলির কাছে এখনও ৫.২১ কোটি টিকার ডোজ রয়েছে
নতুন দিল্লি, ১ সেপ্টেম্বর, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে কোভিড টিকা সরবরাহ করা অব্যাহত রেখেছে। কারণ কেন্দ্র কোভিড-১৯ অতিমারির বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। সর্বজনীন টিকাকরণের নতুন পর্যায় ২১শে জুন থেকে শুরু হয়েছে। রাজ্য ও কেন্দ্রশাসিত অঞ্চলগুলিকে আরো বেশি পরিমাণে টিকা সরবরাহ করার জন্য নতুন নতুন পরিকল্পনা করা হচ্ছে যাতে সরবরাহ শৃঙ্খল বজায় থাকে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৭৫ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র ১ সেপ্টেম্বর পর্যন্ত ৬৪ কোটি ৫১ লক্ষ  টিকার ডোজ বিনামূল্যে ও সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে দিয়েছে।
রাজ্য ও কেন্দ্রশাসিত অঞ্চলগুলির কাছে এখনও ৫,২১,৩৭,৬৬০ টি টিকার ডোজ রয়েছে।
CG/SB
(Visitor Counter : 138
পেট্রোলিয়ামওপ্রাকৃতিকগ্যাসমন্ত্রক
সিএনজি/পিএনজি ব্যবহার বাড়াতে একাধিক সিদ্ধান্ত গৃহীত
নতুন দিল্লি, ১৯ জুলাই, ২০২১
সিএনজি এবং পিএনজি ব্যবহার বৃদ্ধি করতে সরকার একাধিক সিদ্ধান্ত নিয়েছে । ডেভলপমেন্ট অফ সিটি গ্যাস ডিস্ট্রিবিউশন নেটওয়ার্ক পাইপড ন্যাচারাল গ্যাস হিসেবে প্রাকৃতিক গ্যাস বাড়ি এবং শিল্পের জন্য সরবরাহে সাহায্য করে এবং পরিবহনে ব্যবহারের জন্য কম্প্রেসড ন্যাচারাল গ্যাস দেয় । পিএনজিআরবি ২০০৬ আইন অনুযায়ী ভৌগোলিক এলাকায় সিজিডি নেটওয়ার্ক স্থাপনের জন্য পেট্রোলিয়াম অ্যান্ড ন্যাচারাল গ্যাস রেগুলেটরি বোর্ড  অনুমোদন দেয়। ভৌগোলিক এলাকা চিহ্নিত করে প্রাকৃতিক গ্যাস পাইপ লাইনের সংযোগ এবং প্রাকৃতিক গ্যাস প্রাপ্যতা বৃদ্ধি করতে পিএনজিআরবি সিডিজি নেটওয়ার্ক বাড়ানোর জন্য অনুমোদন দেয় । বিহার, উত্তরপ্রদেশ এবং মহারাষ্ট্র সহ ২৭টি রাজ্য, কেন্দ্র শাসিত অঞ্চলে ৪০৭টি জেলার ২৩২টি ভৌগোলিক অঞ্চলকে অনুমতি দেওয়া হয়েছে সিজিডি নেটওয়ার্ক স্থাপন করতে । পিএনজিআরবি ওয়েবসাইটে জনগণের জন্য ৪-৪-২০২০তে নোটিশ দেওয়া হয়েছে । শীঘ্রই একাদশ সিজিডি বিডিং-এর মাধ্যমে সম্ভাব্য ৪৪টি চিহ্নিত ভৌগোলিক এলাকায় কাজ হবে । বিহার, উত্তরপ্রদেশ ও মহারাষ্ট্রের শহরগুলি এর মধ্যে রয়েছে ।
পেট্রোলিয়াম এবং প্রাকৃতিক গ্যাস মন্ত্রক ‘গাইডলাইন্স ফর সেল অফ বায়োডিজেল ফর ব্লেন্ডিং উইথ হাইস্পীড ডিজেল ফর ট্রান্সপোর্টেশন পারপাসেস -২০১৯’ প্রকাশ করেছে। ৩০-৪-২০১৯-এর বিজ্ঞপ্তি অনুযায়ী রাজ্য ও কেন্দ্রশাসিত অঞ্চলে অবৈধ বায়োডিজেল সরবরাহকারীদের প্রবেশ এড়াতে বায়োডিজেল উৎপাদক, সরবরাহকারী এবং বিক্রেতাদের জন্য একটি যথাযথ নথিভুক্তীকরণ ব্যবস্থা চালু হবে ।
পিএনজিআরবি গ্রীণ গ্যাস লিমিটেডকে ১৫-৩-২০১৬-য় লক্ষ্ণৌ ভৌগোলিক এলাকায় সিজিডি নেটওয়ার্ক স্থাপনের অনুমোদন দিয়েছে । এছাড়া টরেন্ট গ্যাস প্রাইভেট লিমিটেডকে দশম সিজিডি বিডিং রাউন্ডে পিএনজিআরবি গণ্ডা এবং বরাবাকি জেলা ভৌগোলিক এলাকায় সিজিডি নেটওয়ার্ক স্থাপনের জন্য অনুমোদন দিয়েছে । বিহারের গোপালগঞ্জ এবং দ্বারভাঙ্গা জেলা, মহারাষ্ট্রের নান্দেদ, হিঙ্গোলী এবং জাবতমল জেলায় সিজিডি নেটওয়ার্ক স্থাপনে এখনও কাউকে অনুমোদন দেয়নি পিএনজিআরবি । তবে, গোপালগঞ্জ, দ্বারভাঙ্গা এবং হিঙ্গোলী জেলাকে প্রস্তাবিত একাদশ সিজিডি বিডিং রাউন্ডে সম্ভাব্য ভৌগোলিক এলাকার তালিকায় অন্তর্ভুক্ত করা হয়েছে । মহারাষ্ট্রের নান্দেদ এবং জাবতমল জেলাকে ভবিষ্যতে বিডিং রাউন্ডে সিজিডি নেটওয়ার্ক স্থাপনের জন্য অন্তর্ভুক্ত করা হবে । এটি নির্ভর করছে প্রাকৃতিক গ্যাসের পাইপলাইনের প্রাপ্যতা এবং প্রযুক্তিগত বাণিজ্যিক সম্ভাব্যতার ওপর ।
লোকসভায় আজ এক লিখিত জবাবে এই তথ্য জানিয়েছেন পেট্রোলিয়াম ও প্রাকৃতিক গ্যাস প্রতিমন্ত্রী শ্রী রামেশ্বর তেলি ।
CG/AP/RAB
(Visitor Counter : 112
ক্রেতা, খাদ্যএবংগণবন্টনমন্ত্রক
কোভিড কারফিউ/লকডাউনের সময় মজুতদারদের সঙ্গে কোন আপোষ নয়
কেন্দ্রীয় সরকার অত্যাবশ্যক সামগ্রীর সরবরাহ সুনিশ্চিত করতে রাজ্যগুলিকে বলেছে এবং অন্যান্য অত্যাবশ্যক পরিষেবা ন্যায্য মূল্যে মানুষের কাছে পৌঁছে দিতে পরামর্শ দিয়েছে
নতুন দিল্লি, ১৯ এপ্রিল, ২০২১
কেন্দ্রীয় গ্রাহক বিষয়ক দপ্তর সমস্ত রাজ্য ও কেন্দ্রশাসিত অঞ্চলকে, মহামারীর দরুণ জারি হওয়া কারফিউ/ লকডাউনের সময় অত্যাবশ্যকীয় সামগ্রী সরবরাহ অব্যাহত রাখতে মজুতদারদের সঙ্গে কোনরকম আপোষমূলক মনোভাব না দেখানোর পরামর্শ দিয়েছে। এই প্রেক্ষিতে আজ রাজ্য ও কেন্দ্রশাসিত অঞ্চলগুলির খাদ্য ও গ্রাহক বিষয়ক দপ্তরের মুখ্য-সচিবদের সঙ্গে আজ এক বৈঠক করেন কেন্দ্রীয় গ্রাহক বিষয়ক দপ্তরের অতিরিক্ত সচিব শ্রীমতী নিধি খারে। এই বৈঠকে দেশে অত্যাবশ্যকীয় সামগ্রীর যোগান ও মূল্য খতিয়ে দেখা হয়। রাজ্য ও কেন্দ্রশাসিত অঞ্চলগুলির বিভিন্ন মাণ্ডি বা কৃষি বাজারে অত্যাবশ্য সামগ্রীর মূল্য পরিস্থিতি পর্যালোচনা করে দেখা হয়।
বৈঠকে খাদ্য সামগ্রী, ওষুধপত্র ও হাইজিন বা স্বাস্থ্যবিধি সংক্রান্ত সামগ্রী সহ অত্যাবশ্যকীয় পরিষেবার মাশুল নিয়েও আলোচনা হয়। এই সমস্ত সামগ্রী যাতে ন্যায্য মূল্যে বাজারে পাওয়া যায় তা খতিয়ে দেখার জন্যও রাজ্য ও কেন্দ্রশাসিত অঞ্চলগুলিকে পরামর্শ দেওয়া হয়। চাহিদা ও যোগানের মধ্যে ফারাক দূর করতে রাজ্য ও কেন্দ্রশাসিত অঞ্চলগুলিকে জেলা স্তরে প্রয়োজনে নজরদারি দল গঠনের পরামর্শ দেওয়া হয়েছে। এই নজরদারি দলে খাদ্য ও অসামরিক সরবরাহ, আইনি পরিমাপন বিভাগ, খাদ্য সুরক্ষা, স্বাস্থ্য ও পুলিশ বাহিনীর প্রতিনিধিদের রাখার কথা বলা হয়েছে। বৈঠকে অত্যাবশ্যকীয় সামগ্রীর অপ্রয়োজনীয় সংগ্রহে মানুষের ভীতি দূর করতে সচেতনতা প্রচারের কথা বলা হয়েছে। বৈঠকে জোর দিয়ে বলা হয়, রাজ্য ও কেন্দ্রশাসিত প্রশাসনগুলি অসাধু ব্যবসায়ী ও মজুতদারদের বিরুদ্ধে প্রয়োজনে কড়া ব্যবস্থা নিতে পারবে। ১৯৮০ সালে কালোবাজারি প্রতিরোধ এবং অত্যাবশ্যকীয় সামগ্রীর সরবরাহ সুনিশ্চিতকরণ সংক্রান্ত আইনের ৩ নম্বর ধারা অনুযায়ী অসাধু ব্যবসায়ী ও মজুতদারদের বিরুদ্ধে কড়া ব্যবস্থা গ্রহণের সংস্থান রয়েছে।
উল্লেখ করা যেতে পারে, কেন্দ্রীয় গ্রাহক বিষয়ক দপ্তর ১৯৫৫-র অত্যাবশ্যকীয় পণ্য সামগ্রী আইন এবং ১৯৮০-র কালোবাজারি প্রতিরোধ এবং অত্যাবশ্যকীয় পণ্য সামগ্রী সরবরাহ সুনিশ্চিতকরণ সংক্রান্ত আইন কার্যকর করে থাকে। এই দুটি আইন গ্রাহকদের কাছে ন্যায্য মূল্যে অত্যাবশ্যকীয় পণ্য সামগ্রীর যোগান সুনিশ্চিত করতে এবং অসাধু ব্যবসায়ী ও মজুতদারদের শোষণ কৌশল থেকে গ্রাহকদের সুরক্ষায় কার্যকর করা হয়।
CG/BD/AS/
(Visitor Counter : 125
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা ক্ষেত্র-ভিত্তিক নিলামের পরিবর্তে একটি অভিন্ন ই-নিলাম ব্যবস্থায় কয়লা সংস্থাগুলির মাধ্যমে কয়লা সরবরাহের প্রস্তাব অনুমোদন করেছে
নতুন দিল্লি, ২৬ ফেব্রুয়ারি, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয়ক কমিটি নিম্নলিখিত প্রস্তাবগুলি অনুমোদন করেছে :
• কোল ইন্ডিয়া লিমিটেড  / সিঙ্গারেনি কোলিয়ারিজ কোম্পানি লিমিটেড  এর একটি ই-নিলাম ব্যবস্থায় কয়লা সংস্থাগুলির মাধ্যমে সমস্ত নন-লিঙ্কেজ ক্ষেত্রে কয়লা সরবরাহ। এই ই-নিলাম পদ্ধতি ব্যবসায়ী সহ বিদ্যুৎ এবং অনিয়ন্ত্রিত ক্ষেত্রের কয়লার চাহিদা পূরণ করবে। বর্তমানে নির্দিষ্ট ক্ষেত্র-ভিত্তিক নিলামের যে পদ্ধতি রয়েছে তার পরিবর্তে এই ই-নিলাম ব্যবস্থার মধ্যমে কয়লা সরবরাহ করা হবে।
• উপরোক্ত অনুমোদন সিআইএল / এসসিসিএল-এর বর্তমান লিঙ্কেজের জন্য প্রয়োজনীয় কয়লার যোগানের আবশ্যকতা পূরণ করার শর্তের ভিত্তিতে প্রযোজ্য হবে। তবে, বিদ্যুৎ এবং বিদ্যুৎ বহির্ভূত ক্ষেত্রে গ্রাহকদের জন্য যে মূল্য ধার্য রয়েছে তাতে বর্তমান লিঙ্কেজের কোন প্রভাব পড়বে না।
• একক ই-নিলাম ব্যবস্থার মাধ্যমে সরবরাহকৃত কয়লার পরিবহণের প্রধান মাধ্যম হবে রেল। তবে, গ্রাহকরা তাদের পছন্দ অনুযায়ী সড়ক বা অন্যান্য মাধ্যমে কয়লা সংস্থাগুলিকে অতিরিক্ত কোন শুল্ক না দিয়ে তা সংগ্রহ করতে পারবে।
• বর্তমান কোল লিঙ্কেজগুলিতে সিআইএল / এসসিসিএল-এর সম্পূর্ণ নিজস্ব কয়লা তরলিকরণ প্ল্যান্টের জন্য কয়লার দীর্ঘ মেয়াদী ভিত্তিতে বরাদ্দের অনুমতি দেওয়া হবে। কয়লা সংস্থাগুলির নির্ধারিত দামে দীর্ঘ মেয়াদী ভিত্তিতে কয়লা বরাদ্দের অনুমতি সরবরাহ ব্যবস্থাকে প্রভাবিত করবে না। অবশ্য, বিদ্যুৎ ক্ষেত্রগুলির জন্য কয়লার নির্ধারিত দামের ভিত্তিতেই কয়লা সংস্থাগুলিকে কর, শুল্ক, রয়্যাল্টি প্রভৃতি মেটাতে হবে।
মন্ত্রিসভার এই সিদ্ধান্তের ফলে ই-নিলাম বাজার ব্যবস্থায় সমস্ত গ্রাহকের জন্যই অভিন্ন মূল্য হার চালু হবে। এর ফলে, কয়লা সংস্থাগুলির পরিচালনগত দক্ষতা বাড়বে। সেই সঙ্গে দেশীয় কয়লার বাজারের পরিচালনগত ক্ষমতা বৃদ্ধির ফলে অভ্যন্তরীণ কয়লার চাহিদাও বাড়বে। অভিন্ন ই-নিলাম ব্যবস্থার মাধ্যমে কয়লা সরবরাহের ক্ষেত্রে বিপণনের সমস্যাগুলি দূর করার সম্ভব হবে। পক্ষান্তরে তা আরও বেশি দেশীয় গ্রাহকদের কয়লা সংগ্রহে আকৃষ্ট করবে। এর ফলে, দেশে কয়লার চাহিদা বৃদ্ধি পাবে বলে মনে করা হচ্ছে। উল্লেখ করা যেতে পারে, সিআইএল ২০২৩-২৪ নাগাদ এক বিলিয়ন টন কয়লা উৎপাদনের এক উচ্চাকাঙ্খী পরিকল্পনা গ্রহণ করেছে। এর ফলে, দেশে কয়লার যোগান যেমন বাড়বে, তেমনি মূল্য স্থিতিশীলতা বজায় থাকবে। অন্যদিকে, কয়লা আমদানি লক্ষ্যণীয় হারে হ্রাস পাবে। সিআইএল-এর এই পরিকল্পনা কয়লা আমদানির ওপর নির্ভরশীলতা কমাতে এবং আত্মনির্ভর ভারত গঠনে সাহায্য করবে। ই-নিলাম প্রক্রিয়াকে একত্রিত করার ফলে কয়লা সংস্থাগুলির অতিরিক্ত কোন খরচ হবে না।
কয়লার বাজার বিভিন্ন ভাগে বিভক্ত এবং নিয়ন্ত্রিত। এর ফল স্বরূপ বাজারের প্রতিটি পর্যায়ে একই গ্রেডের কয়লার জন্য ভিন্ন ভিন্ন মূল্যস্তর রয়েছে। মূল্যস্তরে এই তারতম্য কয়লার বাজারের অক্ষমতাই প্রকট করে।
CG/BD/AS/
(
প্রধানমন্ত্রীরদপ্তর
প্রধানমন্ত্রীর পুণের সেরাম ইন্সটিটিউট অফ ইন্ডিয়া সফর
নতুনদিল্লি, ২৮শে নভেম্বর, ২০২০
প্রধানমন্ত্রী শ্রী নরেন্দ্র মোদী পুণের সেরাম ইন্সটিটিউট অফ ইন্ডিয়া ঘুরে দেখেছেন এবং ইনস্টিটিউটের গবেষকদের সঙ্গে কথা বলেছেন। টিকা উদ্ভাবনের বিষয়ে তাঁরা বিস্তারিত জানিয়েছেন এবং টিকা উৎপাদনের পরিমাণ বৃদ্ধির জন্য তাঁদের পরিকল্পনার কথা বলেছেন।
এক ট্যুইট বার্তায় প্রধানমন্ত্রী বলেছেন, “সেরাম ইন্সটিটিউট অফ ইন্ডিয়ার দলের সদস্যদের সঙ্গে ভালো আলোচনা হয়েছে। টিকা উদ্ভাবনের বিষয়ে তাঁরা বিস্তারিত জানিয়েছেন এবং টিকা উৎপাদনের পরিমাণ বৃদ্ধির জন্য তাঁদের পরিকল্পনার কথা বলেছেন। তাঁদের টিকা উৎপাদন ব্যবস্থাপনাও ঘুরে দেখেছি।“
প্রতিরক্ষামন্ত্রক
শ্রী পি উপাধ্যায় আইএনএএস নাভাল আর্মামেন্ট-এর মহানির্দেশকের দায়িত্ব গ্রহণ করেছেন
নয়াদিল্লি, ১ জুন, ২০২৩
শ্রী পি উপাধ্যায় আইএনএএস প্রতিরক্ষা মন্ত্রকের নৌবিভাগের সদর দপ্তরে ডিরেক্টর জেনারেল অফ নাভাল আর্মামেন্ট  পদের দায়িত্ব নিলেন। তিনি শ্রী কে এস সি আয়ারের স্থলাভিষিক্ত হয়েছেন যিনি ২০২৩-এর ৩১ মে অবসর নেন। শ্রী পি উপাধ্যায় ইন্ডিয়ান নাভাল আর্মামেন্ট সার্ভিসের ১৯৮৭-র ব্যাচের। তিনি ১৯৮৯-এর ১২ জুলাই ভারতীয় নৌবাহিনীর নাভাল আর্মামেন্ট অর্গানাইজেশন যোগ দেন। ইন্দৌরের এসজিএসআইটিএস-এর ইলেট্রিক্যাল ইঞ্জিনিয়ারিং-এ স্নাতক তিনি স্নাতকোত্তর ডিগ্রি পান দেবী আহিল্যা বিশ্ববিদ্যালয় থেকে। ইলেট্রিক্যাল ইঞ্জিনিয়ারিং-এ তাঁর বিশেষ বিষয় ছিল ‘ডিজিটাল টেকনিক্স অ্যান্ড ইন্সট্রুমেন্টেশন’। ১৯৯৫-তে তিনি বিশেষ বিষয় হিসেবে ‘গাইডেড মিশালই’ নিয়ে পুনে বিশ্ববিদ্যালয় থেকে মেকানিক্যাল ইঞ্জিনিয়ারিং-এ স্নাতকোত্তর ডিগ্রি লাভ করেন। ৩৪ বছরের কর্মজীবনে বিশাখাপত্তনমে এনএডি, করঞ্জা এনএডি, ট্রম্বের এনএডি, আলওয়ের এনএডি এবং নৌবিভাগের সদর দপ্তরে বিভিন্ন গুরুত্বপূর্ণ পদের দায়িত্ব সামলেছেন। তিনি নাভাল ডিফেন্স কলেজের প্রাক্তনী।
তিনি মিশাইল এবং টর্পেডো রক্ষণাবেক্ষণের বিশেষজ্ঞ। এছাড়া অস্ত্রশস্ত্রের বর্জ্য ব্যবস্থাপনায় তাঁর প্রভূত জ্ঞান আছে।
তিনি ২০২৩এর পয়লা জুন থেকে নাভাল আর্মামেন্টের ডিরেক্টর জেনারেলের দায়িত্ব নিলেন।
(CG/AP/NS….
প্রধানমন্ত্রীরদপ্তর
বিশ্ব পরিবেশ দিবস উদযাপন অনুষ্ঠানে ভাষণ দেবেন প্রধানমন্ত্রী
নয়াদিল্লি, ০৪ জুন, ২০১৮
প্রধানমন্ত্রী নরেন্দ্র মোদী নতুন দিল্লিতে মঙ্গলবার  বিশ্ব পরিবেশ দিবস উপলক্ষে আয়োজিত অনুষ্ঠানে ভাষণ দেবেন। এই উপলক্ষে তিনি রাজপথ লন-এ আয়োজিত এক প্রদর্শনীও ঘুরে দেখবেন।
এ বছর বিশ্ব পরিবেশ দিবসের মূল বিষয় প্লাস্টিক দূষণকে নিয়ন্ত্রণ করা। ৪৩তম বিশ্ব পরিবেশ দিবস উদযাপনের আয়োজক দেশ ভারত। ঐ অনুষ্ঠানে বিভিন্ন দেশের পরিবেশ মন্ত্রী, রাষ্ট্রসঙ্ঘের প্রতিনিধি, একাধিক শিল্প সংগঠনের পাশাপাশি বিশিষ্ট ব্যক্তিরা উপস্থিত থাকবেন।
প্রধানমন্ত্রী তাঁর ‘মন কি বাত’ অনুষ্ঠানের ৪৪তম সংস্করণে বলেছিলেন, বিশ্ব পরিবেশ দিবস উদযাপনের আয়োজক দেশ হিসাবে জলবায়ু পরিবর্তন সংক্রান্ত বিষয়গুলির মোকাবিলায় ভারতের ক্রমবর্ধমান ভূমিকার স্বীকৃতি এটি।
CG/BD/SB……
(Visitor Counter : 57
কেন্দ্রীয়মন্ত্রিসভা
আইপিপিবি-র প্রকল্প বরাদ্দ সংশোধনের বিষয়টি অনুমোদন করল কেন্দ্রীয় মন্ত্রিসভা
নয়াদিল্লি, ২৯ আগস্ট, ২০১৮
ইন্ডিয়া পোস্ট পেমেন্ট ব্যাঙ্ক বা আইপিপিবি গড়ে তোলার ব্যাপারে প্রকল্প বরাদ্দ ৮০০ কোটি টাকা থেকে সংশোধন করে ১,৪৩৫ কোটি টাকা করার বিষয়টি আজ অনুমোদন করল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ  কেন্দ্রীয় মন্ত্রিসভার বৈঠকটি হয়। সংশোধিত হিসেবে যে অতিরিক্ত ৬৩৫ কোটি টাকা বরাদ্দ হয়েছে তার মধ্যে ৪০০ কোটি টাকা প্রযুক্তি সংক্রান্ত মূল্যের জন্য খরচ হবে এবং বাদবাকি ২৩৫ কোটি টাকা মানবসম্পদে খরচ করা হবে।
প্রসঙ্গত, আইপিপিবি পরিষেবা আগামী পয়লা সেপ্টেম্বর থেকে ৬৫০টি আইপিপিবি শাখা এবং ৩২৫০টি অ্যাক্সেস পয়েন্টে পাওয়া যাবে। এ বছর ডিসেম্বর নাগাদ ১.৫৫ লক্ষ ডাকঘরেও এই পরিষেবা পাওয়া যাবে। এই পরিষেবা চালু হলে সারা দেশে কর্মসংস্থানের সুযোগ আরও বাড়বে প্রায় ৩,৫০০ দক্ষ ব্যাঙ্ক পেশাদারের জন্য। এই পরিষেবা চালু করার মূল লক্ষ্য হল সাধারণ মানুষের জন্য কম খরচায় বিশ্বাসযোগ্য ব্যাঙ্ক ব্যবস্থার সন্ধান দেওয়া। পাশাপাশি, প্রকল্পটিতে সরকারের ‘কম নগদ’ অর্থনীতির দর্শনও গুরুত্ব পাবে বহুলাংশে।
CG/SSS/DM/…
(Visitor Counter : 92
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১২১ কোটিরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৮ কোটি ০৪ লক্ষেরও বেশি টিকার ডোজ রয়েছে
নয়াদিল্লি, ১২ নভেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১২১ কোটি ৩৫ লক্ষ ৪৬ হাজার ১০০টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৮ কোটি ৪ লক্ষ ৬৪ হাজার ৬১১টি ডোজ হাতে রয়েছে।
CG/BD/SB
(Visitor Counter : 110
কৃষিমন্ত্রক
লকডাউন শুরু হওয়ায় পর থেকে ধীরে ধীরে কৃষি বাজারের কর্মকাণ্ড প্রায় দ্বিগুণ হয়েছে
নতুন দিল্লি, ২৩ এপ্রিল, ২০২০
ভারত সরকারের কৃষি, কৃষি সহযোগী ও কৃষক কল্যাণ দফতর লকডাউনের সময়কালে কৃষকদের কর্মকাণ্ড এবং কৃষিকাজ সুবিধার্থে বিভিন্ন ব্যবস্থা গ্রহণ করছে।
দেশের ২৫৮৭টি প্রধান / প্রধান কৃষি বাজারগুলির মধ্যে, লকডাউন সময়কালের শুরুতে ২৬ মার্চ এ ১০৯১টি বাজার কার্যকর ছিল, তা ২১ এপ্রিল পর্যন্ত বেড়ে হয়েছে ২০৬৯ টি বাজার।
১৬ মার্চ যেখানে মন্ডিতে পেঁয়াজ, আলু এবং টমেটোর মতো সব্জি সরবরাহ ১৬ মার্চ এর তুলনায় যথাক্রমে ৬২২%, ১৮৭% এবং ২১০% বৃদ্ধি পেয়েছে।
বর্তমানে ২০ রাজ্যে চলতি বছরে রবি মরসুমে নূন্যতম সহায়ক মূল্যে তে ডাল ও তৈলবীজ সংগ্রহের কাজ চলছে। এনএফইডি ও এফসিআই ১৪৭৪৭.৫৫ কোটি টাকা ব্যয়ে ১,৮৩,৯৮৯ কৃষকের কাছ থেকে ১,৭৩,০৬৪.৭৬ মেট্রিক টন ডাল এবং ১,৩৫,৯৯৩.৩১ মেট্রিক টন তৈলবীজ সংগ্রহ করেছে।
আসন্ন বর্ষার সময়ে রাজ্য গুলিতে জাতীয় বাঁশ মিশনের আওতায় কার্যক্রম শুরু করেছে। উত্তরাখণ্ডের পিথোরাগড় জেলায় শ্রমিকদের মাস্ক, খাবার ইত্যাদির ব্যবস্থা করা হয়েছে।
২৪ মার্চ থেকে শুরু হওয়া লকডাউনের মধ্যে প্রধানমন্ত্রী কৃষক সম্মান নিধি  প্রকল্পের আওতায় প্রায় ৮.৯৩৮ কোটি কৃষক পরিবার উপকৃত হয়েছে এবং এর জন্য এ পর্যন্ত ১৭৮৭৬.৭ কোটি টাকা বরাদ্দ করা হয়েছে।
(CG/SS
প্রধানমন্ত্রীরদপ্তর
আচার্য বিনোদা ভাবেকে তাঁর জয়ন্তীতে শ্রদ্ধা প্রধানমন্ত্রীর
নতুন দিল্লি, ১১ সেপ্টেম্বর, ২০২১
আচার্য বিনোদা ভাবেকে তাঁর জয়ন্তীতে যথাযোগ্য শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী।
একগুচ্ছ ট্যুইটে প্রধানমন্ত্রী বলেছেন, " মহাত্মা গান্ধী তাঁকে এমন এক ব্যক্তিত্ব হিসেবে বর্ণনা করেছেন, যিনি ছিলেন অস্পৃশ্যতার বিরোধী, ভারতের স্বাধীনতা সংগ্রামের প্রতি অটুট অঙ্গিকারবদ্ধ এবং গঠনমূলক প্রয়াস সহ অহিংসার ক্ষেত্রে দৃঢ় প্রত্যয়ী। তাঁর চিন্তা-ভাবনায় ছিল উৎকর্ষতার প্রতিফলন।
আচার্য বিনোদা ভাবেকে তাঁর জয়ন্তীতে শ্রদ্ধা জানাই।
স্বাধীনোত্তর ভারতে আচার্য বিনোদা ভাবে মহৎ গান্ধীবাদী নীতিগুলিকে এগিয়ে নিয়ে গিয়েছিলেন। দরিদ্র ও পিছিয়ে পড়া শ্রেণীর মানুষের উন্নত জীবন সুনিশ্চিত করতে তিনি গণআন্দোলন গড়ে তুলেছিলেন। সমবেত প্রয়াসের প্রতি তাঁর অগ্রাধিকার আগামী প্রজন্মকে সর্বদাই অনুপ্রাণিত করবে।"
CG/BD/AS/
(
প্রধানমন্ত্রীরদপ্তর
কেন্দ্রীয় ব্যাঙ্কের ২০২৩-এর পুরস্কার প্রদান অনুষ্ঠানে আরবিআই গভর্নর শ্রী শক্তিকান্ত দাস বর্ষসেরা গভর্নর নির্বাচিত হওয়ায় অভিনন্দন প্রধানমন্ত্রীর
নয়াদিল্লি, ১৭ মার্চ, ২০২৩
কেন্দ্রীয় ব্যাঙ্কের ২০২৩-এর পুরস্কার প্রদান অনুষ্ঠানে আরবিআই গভর্নর শ্রী শক্তিকান্ত দাস বর্ষসেরা গভর্নর নির্বাচিত হওয়ায় অভিনন্দন জানিয়েছেন প্রধানমন্ত্রী শ্রী নরেন্দ্র মোদী।
সিএনবিসি টিভি ১৮-এর খবরকে ভাগ করে নিয়ে প্রধানমন্ত্রী ট্যুইট করে বলেছেন;
“@RBI Governor শ্রী শক্তিকান্ত দাস’জি কেন্দ্রীয় ব্যাঙ্কের ২০২৩-এর পুরস্কার প্রদান অনুষ্ঠানে বর্ষসেরা গভর্নর নির্বাচিত হওয়া দেশের কাছে এক অসীম গর্বের বিষয়। তাঁকে আমার অভিনন্দন।”
(PG/AB/NS
কেন্দ্রীয়লোকসেবাআয়োগ
ইউপিএসসি ২০১৯ – এর পরীক্ষার নিয়োগের ফলাফল চূড়ান্ত হ’ল
নয়াদিল্লি, ১৮ নভেম্বর, ২০১৯
ইউনিয়ন পাবলিক সার্ভিস কমিশন বা ইউপিএসসি ২০১৯ – এর অক্টোবর মাসে চাকরি পরীক্ষা নিয়োগের ফলাফল চূড়ান্ত করেছে। উত্তীর্ণ প্রার্থীদের ডাক যোগাযোগের মাধ্যমে পরীক্ষার ফল সম্পর্কে জানান হবে।
SSS/SS/SB
(Visitor Counter : 54
স্বাস্থ্যওপরিবারকল্যাণমন্ত্রক
কোভিড-১৯ অসত্য বনাম প্রকৃত তথ্য
নয়াদিল্লি, ১১ মার্চ, ২০২২
সম্প্রতি একটি স্বনামধন্য আন্তর্জাতিক সংবাদপত্রে প্রকাশিত নিবন্ধে, বেশ কয়েকটি দেশে কোভিডের জেরে অতিরিক্ত মৃতুর কারণে গাণিতিক মডেল ব্যবহারের উপর ভিত্তি করা তথ্য তুলে ধরা হয়েছে। নিবন্ধে ২০২০ সালের পয়লা জানুয়ারি থেকে ২০২১ সালের ৩১শে ডিসেম্বরের মধ্যে বিশ্বব্যাপী মোট ৫.৯৪ মিলিয়ন মানুষের মৃত্যু উল্লেখ করা হয়েছে। কিন্তু, বাস্তবে এই সময়ে কোভিড-১৯ মহামারীর জেরে বিশ্বব্যাপী ১৮.২ মিলিয়ন মানুষের মৃত্যু হয় ।
গাণিতিক মডেল কৌশল হ’ল – মূলত, একটি ভবিষ্যৎ বাণীর মাধ্যমে বাস্তব বিশ্বে গাণিতিক তথ্য উপস্থাপনা তৈরি করার প্রক্রিয়া। এ ধরনের কৌশল ছোট জনসংখ্যাবিশিষ্ট দেশে বা অঞ্চলের ক্ষেত্রে প্রায় সঠিক ফলাফল তুলে ধরতে পারলেও, একটি বৃহৎ বৈচিত্র্যময় জনসংখ্যার দেশে নির্ভরযোগ্য ফলাফল দিতে বরাবর ব্যর্থ হয়েছে। এ ধরনের গবেষণায় বিভিন্ন দেশের জন্য বিভিন্ন পদ্ধতি ব্যবহার করা হয়ে থাকে। উদাহরণ-স্বরূপ বলা যেতে পারে, ভারতের ক্ষেত্রে নিবন্ধে এই তথ্যের উৎস হিসাবে বিভিন্ন সংবাদপত্রে প্রকাশিত তথ্য ব্যবহার করা হয়েছে। আশ্চর্যজনকভাবে কোনও বৈজ্ঞানিক ভিত্তি ছাড়াই বিভিন্ন সংবাদপত্র থেকে এই তথ্য সংগ্রহ করা হয়েছে। তাই, এ ধরনের পরিসংখ্যান উপস্থাপনার ক্ষেত্রে সঠিক তথ্য তুলে ধরা প্রয়োজন।
কেন্দ্রীয় সরকার কোভিড-১৯ সংক্রান্ত মৃত্যুর খবর প্রকাশের বিষয়ে সমস্ত রাজ্য/কেন্দ্রশাসিত অঞ্চলগুলিকে একটি বিস্তারিত নির্দেশিকা দিয়েছে। ইন্ডিয়ান কাউন্সিল ফর মেডিকেল রিসার্চ  ২০২০ সালের ১০ই মে এ বিষয়ে একটি নির্দেশিকা প্রকাশ করে। কোভিড-১৯ এর মৃত্যু সংক্রান্ত খবর কেন্দ্রীয় স্বাস্থ্য মন্ত্রকের ওয়েবসাইটে প্রতিদিন তুলে ধরা হয়।
তবে এটি উল্লেখযোগ্য, নিবন্ধের লেখক নিজেই স্বীকার করেছেন যে, অদূর ভবিষ্যতে এ সংক্রান্ত আরও তথ্য পাওয়া গেলে বিষয়টি পরিষ্কার হবে। অতএব, কোভিড-১৯ এর কারণে অতিরিক্ত মৃত্যু হার অনুমান করার ক্ষেত্রে কখনই বিভ্রান্ত ছড়ানো উচিৎ নয়। পাশাপাশি, লেখক জানিয়েছেন, সার্স-কভ-২ টিকার নিরন্তর উন্নতিসাধন ও টিকাদানের ফলে এই সংক্রমণে আক্রান্ত ব্যক্তি এবং সাধারণ মানুষের মধ্যে মৃত্যু হার উল্লেখযোগ্যভাবে হ্রাস পেয়েছে। তাই আশা করা যায় যে, যত বেশি সাধারণ মানুষকে টিকাকরণের আওতায় নিয়ে আসা সম্ভব হবে, তত বেশি মৃত্যু হার কমবে। কোভিড-১৯ মহামারীর প্রেক্ষিতে বিশ্ব জুড়ে চলা এই জনস্বাস্থ্য সঙ্কটে মৃত্যুর মতো খবর প্রকাশের ক্ষেত্রে আরও বেশি সংবেদনশীল হওয়া প্রয়োজন। এ ধরনের অনুমানমূলক প্রতিবেদনে সাধারণ মানুষের আতঙ্ক সৃষ্টির সম্ভাবনা রয়েছে। তাই যথাসম্ভব এই বিষয়গুলি এড়িয়ে চলা উচিৎ।
CG/SS/SB
(Visitor Counter : 163
কেন্দ্রীয়মন্ত্রিসভা
জম্মু ও কাশ্মীরে উধমপুরে দ্বিতীয় কেন্দ্রীয় বিদ্যালয় নির্মাণের জন্য প্রতিরক্ষা দপ্তরের জমি হস্তান্তরে মন্ত্রীসভার অনুমোদন
নয়াদিল্লি, ০৪ জুলাই, ২০১৮
প্রধানমন্ত্রী শ্রী নরেন্দ্র মোদীর পৌরহিত্যে বুধবার  কেন্দ্রীয় মন্ত্রিসভার বৈঠকে জম্মু ও কাশ্মীরের উধমপুর জেলায় দ্বিতীয় কেন্দ্রীয় বিদ্যালয় নির্মাণের জন্য বার্ষিক এক টাকার ন্যূনতম ভাড়ার বিনিময়ে প্রতিরক্ষা দপ্তরের ৭.১১৮ একর জমি ৬০ বছরের দীর্ঘমেয়াদী লিজ হিসেবে দেওয়ার বিষয়টি অনুমোদিত হয়েছে।
এই বিদ্যালয়টি ১৯৮৫ সালে চালু হওয়ার পর থেকেই অস্হায়ীভাবে অন্য ভবনে চলছিল। বর্তমানে এই বিদ্যালয়য়ের পড়ুয়া সংখ্যা ৮৫১। বিদ্যালয়ের নিজস্ব ভবন নির্মিত হলে কর্তৃপক্ষের কাজকর্ম সুচারুভাবে সম্পন্ন হবে। সেইসঙ্গে, বিদ্যালয় পড়ুয়াদের শিক্ষামূলক প্রয়োজনীয়তা পূরণ করাও সম্ভব হবে।
CG/BD/NS/…
(Visitor Counter : 51
প্রধানমন্ত্রীরদপ্তর
কেভিআইসির বিশ্বে বৃহত্তম খাদির জাতীয় পতাকা তৈরিতে প্রধানমন্ত্রীর প্রশংসা
উৎসবের মরশুমে খাদি ও হস্তশিল্পের সামগ্রী কেনার আবেদন
নতুনদিল্লি, ৩রা অক্টোবর, ২০২১
প্রধানমন্ত্রী শ্রী নরেন্দ্র মোদি বিশ্বের বৃহত্তম খাদির জাতীয় পতাকা বানানোর জন্য খাদি ও গ্রামোদ্যোগ শিল্প কমিশনের প্রশংসা করেছেন। মহাত্মা গান্ধীকে শ্রদ্ধা নিবেদন করে লাদাখের লেহতে ২২৫ ফুট লম্বা ও ১৫০ ফুট চওড়া জাতীয় পতাকাটি প্রদর্শিত হয়েছে।
প্রধানমন্ত্রী এক ট্যুইট বার্তায় বলেছেনঃ
“বাপুর প্রতি শ্রদ্ধা নিবেদনের এ এক অনন্য পন্থা। বাপুর খাদির প্রতি অনুরাগ সর্বজনবিদিত।
উৎসবের এই মরশুমে খাদির পোষাক বানান, হস্তশিল্পকে আপনার জীবনের অঙ্গ করে তুলুন এবং আত্মনির্ভর ভারত গড়ার সঙ্কল্পকে দৃঢ় করুন। “
CG/CB/
(
পেট্রোলিয়ামওপ্রাকৃতিকগ্যাসমন্ত্রক
পেট্রোল পাম্প নেটওয়ার্ক সম্প্রসারণের জন্য আবেদন আহ্বান
কলকাতা, ২৬ নভেম্বর, ২০১৮
তেলের ক্রমবর্ধমান চাহিদা পূরণে ও গ্রাহক সুবিধার্থে তেল বাজারজাতকরণ কোম্পানিগুলি দেশের পেট্রোল পাম্প নেটওয়ার্ক সম্প্রসারণের সিদ্ধান্ত নিয়েছে। বিপিসিএল, এইচপিসিএল এবং আইওসিএল – এর মতো প্রধান তেল কোম্পানিগুলি যৌথভাবে পেট্রোল পাম্পের জন্য অনলাইনে আবেদনপত্র আহ্বান করছে। পশ্চিমবঙ্গে আজ এক সাংবাদিক সম্মেলনে ইন্ডিয়ান অয়েলের মার্কেটিং বিভাগের কার্যনির্বাহী নির্দেশক দীপঙ্কর রায় বলেন, বর্তমান সংখ্যার প্রায় দ্বিগুণ পেট্রোল পাম্প চালুর লক্ষ্য নেওয়া হয়েছে।
এই পেট্রোল পাম্পগুলি দূরবর্তী ও গ্রামীণ এলাকাতেও খোলা হবে। গ্রামীণ এলাকার কৃষি ক্ষেত্রের চাহিদা পূরণে ন্যায্য মূল্যে যথাযথ গুণমানসম্পন্ন তেল গ্রাহকদের হাতে পৌঁছে দেওয়ার লক্ষ্য পূরণে সাহায্য করবে। শ্রী রায় বলেন, এই পেট্রোল পাম্পগুলি খোলা হলে কর্মসংস্থানেরও সুযোগ তৈরি হবে।
সরকারের ‘সহজে বাণিজ্য’ নীতিতে গুরুত্বের ওপর নির্ভর করে ডিলার নির্বাচন প্রক্রিয়াকে সরলীকৃত করা হয়েছে। গ্রাহক-বান্ধব অনলাইন আবেদনপত্র চালু করা হয়েছে। আবেদনপত্রটিও সহজ – সরল করা হয়েছে। নির্বাচিত প্রার্থীদেরই কেবলমাত্র প্রয়োজনীয় নথি জমা করতে হবে।
বিজ্ঞপ্তিতে দেওয়া অঞ্চলে যথাযথ জমি সবচেয়ে গুরুত্বপূর্ণ চাহিদা। যাঁদের জমি নেই তাঁরাও আবেদন করতে পারেন। এই প্রথমবার স্বচ্ছতা বজায় রাখার জন্য কম্প্যুটারের মাধ্যমে নিলাম প্রক্রিয়া সম্পন্ন করা হবে।
এইসব পেট্রোল পাম্পগুলি আধুনিক প্রযুক্তিতে নির্মাণ করা হবে। আগ্রহী শিল্পোদ্যোগীরা www.petrolpumpdealerchayan.in – এই ওয়েবসাইটে বিস্তারিত বিজ্ঞাপনটি দেখতে পারেন।
CG/PM/SB…
(Visitor Counter : 739